'આજે આટલા ઓછા સમયમાં આ યોજનાનું ભૂમિ પૂજન થઇ રહ્યું છે, તેનો મોટો શ્રેય શ્રી શિન્ઝો આબેના ફાળે જાય છે. કોઇ તમને વગર વ્યાજની લોન આપવાની વાત કહે અને 10-20 વર્ષ પછી ચૂકવવાનું કહે, તો તમે કદાચ જ વિશ્વાસ કરશો. જાપાન ભારતનું એવું મિત્ર છે, જેણે આ યોજના માટે ભારતને 88 હજાર કરોડની લોન 0.1 ટકાના નજીવા દરે આપવાનો વાયદો કર્યો છે. જાપાનની મદદથી આ યોજના લગભગ મફતમાં જ શરૂ થઇ રહી છે, એમ પણ કહી શકાય. શિન્ઝો આબેએ આ યોજનામાં વ્યક્તિગત રસ લઇ તેમાં કોઇ ખામી ન રહે એ વાત સુનિશ્ચિત કરી છે. ટેક્નોલોજી અને આર્થિક ક્ષેત્રે આ યોજનામાં મદદ બદલ હું જાપાનનો ખૂબ આભાર માનું છું.'